
Text rozhodnutia
Súd: Krajský súd Bratislava Spisová značka: 2S/45/2014 Identifikačné číslo súdneho spisu: 1014200326 Dátum vydania rozhodnutia: 25. 06. 2014 Meno a priezvisko sudcu, VSÚ: Mgr. Viliam Pohančeník ECLI: ECLI:SK:KSBA:2014:1014200326.1 Rozhodnutie Krajský súd v Bratislave v právnej veci žalobkyne: I. H., C. XXX/XX, H., zastúpená: JUDr. Dominik Burda, advokát, Ferdiša Kostku 1, Bratislava, proti žalovanému: Okresný úrad Bratislava, katastrálny odbor, Ružová dolina 27, Bratislava, o preskúmanie zákonnosti rozhodnutia žalovaného č. V 31284/13 zo dňa 22.01.2014, jednohlasne, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou Krajskému súdu v Bratislave dňa 04.03.2014 sa žalobkyňa domáhala preskúmania zákonnosti rozhodnutia žalovaného č. V XXXXX/XX zo dňa 22.01.2014, ktorým bol podľa § 31 ods. 3 zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov povolený vklad záložného práva do katastra nehnuteľností k nehnuteľnostiam v katastrálnom území Nové Mesto, list vlastníctva XXXX: - pozemok registra C KN parcelné číslo XXXXX/X, záhrady o výmere 181 m2, - pozemok registra C KN parcelné číslo XXXXX/X, zastavané plochy a nádvoria o výmere 17 m2, - pozemok registra C KN parcelné číslo XXXXX, zastavané plochy a nádvoria o výmere 245 m2, - stavba so súpisným číslom XXX na pozemku registra C KN s parcelným číslom XXXXX, - stavba so súpisným číslom XXXX na pozemku registra C KN s parcelným číslom XXXXX/X, v prospech: C.. N. W., U. XXXX/X, H. v podiele 1/1 na základe zmluvy o zriadení záložného práva uzavretej medzi účastníkmi: C.. N. W. ako záložný veriteľ a žalobkyňa ako záložca, zastúpená Jurajom H., D. XX, V. pri S., na základe plnej moci zo dňa 18.12.2013. Podaním doručeným Krajskému súdu v Bratislave dňa 30.05.2014 vzala žalobkyňa žalobu späť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobkyňa vzala späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

